Varsinais-Suomen maakunnan kuntien vaakunat

| --- | --- |
: Varsinais-Suomen maakunta Punaisessa kentässä ristikkäin kaksi kultaista peistä; kumpaankin peitseen on kiinnitetty kaksikielekkeinen sininen lippu, jossa reunoihin ulottuva kultainen risti; peitsien päällikkeenä kruunullinen kultainen turnajaiskypärä. Kruunu on herttuakunnan kruunu.
| Vaakuna | Kunnan nimi, vaakunan kuvaus, suunnittelija ja vahvistamispäivä |
| --- | --- |
: Aura Punaisessa kentässä alainen, aaltokoroinen hirsi, jonka yläpuolella kehäaura; kaikki kultaa. Ahti Hammar, 29. kesäkuuta 1957
: Kaarina Punaisessa kentässä kolme nousevaa kultaista, apilakärkistä sudenhammasta. Ahti Hammar, 1. tammikuuta 2009 (ottanut käyttöön Piikkiön vaakunan)
: Kemiönsaari Sinisessä kentässä kultainen potkuri vinoristikkäin. Olof Eriksson, 1. tammikuuta 2009 (ottanut käyttöön Dragsfjärdin vaakunan)
: Koski Tl Punaisessa kentässä kuusisakaraista kannustähteä ympäröivä rengas, jonka ulkoreuna on lohenpyrstökoroinen, molemmat hopeaa. Gustaf von Numers, 21. syyskuuta 1966
: Kustavi Punaisessa kentässä aaltokoroinen hopeapalkki, jonka saatteena molemmin puolin paaluittain kulta-ankkuri. Arvo Viljanti, A. Lukala ja Ahti Hammar, 17. heinäkuuta 1956
: Laitila Punaisessa kentässä hopeinen, kultavaruksinen kukko pidellen oikeassa jalassaan hopeista kovelia. Ahti Hammar, 26. kesäkuuta 1961
: Lieto Punaisessa kentässä nouseva Pyhä Pietari pidellen oikeassa kädessään avainta ja vasemmassa kirjaa; kaikki kultaa. Ahti Hammar, 10. lokakuuta 1960
: Loimaa Sinisessä kentässä paaluittain vehnäntähkä, jossa kaksi lehteä, saatteena neljä apilaristiä asetettuina 2+2; kaikki kultaa. Aake Kaarnama, 1. tammikuuta 2005 (ottanut käyttöön Loimaan kunnan vaakunan)
: Marttila Punaisessa, vihreätyviöisessä kilvessä ratsastava, viittaansa leikkaava Pyhä Martti, jonka alapuolella istuva kerjäläinen; kaikki kultaa. Ahti Hammar, 17. heinäkuuta 1956
: Masku Punaisessa kentässä ristikkäin kaksi hopeista marsalkansauvaa, joiden päätehelat kultaa. Sauvojen saatteena neljä kulta-apilaa. Gustaf von Numers, 1. tammikuuta 2009 (ottanut käyttöön Askaisten vaakunan)
: Mynämäki Punaisessa kentässä kolme kultaista sulkakynää paaluittain. Gustaf von Numers, 1. tammikuuta 2007 (ottanut käyttöön Mietoisten vaakunan)
: Naantali Mustassa kentässä minuskelikirjaimet vg, joiden yläpuolella avonainen ritarikruunu; kaikki kultaa. Olof Eriksson (piirtänyt uudelleen), 11. lokakuuta 1966
: Nousiainen Punaisessa kentässä piispanistuimella istuva Pyhä Henrik, joka polkee jaloillaan kirves kädessä maassa makaavaa miestä, kaikki kultaa. Olof Eriksson, 26. kesäkuuta 1961
: Oripää Punaisessa kentässä kultainen hevosenpää, jonka kaula jatkuu kultaisena paaluna kilven alareunaan. Gustaf von Numers, 11. kesäkuuta 1968
: Paimio Punaisessa, kulta-apilasirotteisessa kentässä hopeinen napakaira. Ahti Hammar, 12. syyskuuta 1953
: Parainen Punaisessa kentässä hopeinen, kultakruunuinen ankkuri. Gustaf von Numers, 28. huhtikuuta 2009 (ottanut käyttöön Nauvon vaakunan)   
: Pyhäranta Punaisessa kentässä kultainen apilaristi, jonka alaosa muodostaa ankkurin. Olof Eriksson, 3. toukokuuta 1956
: Pöytyä Punaisessa kentässä kultainen lyhde, jonka päällikkeenä hopeinen orsivaaka. Olof Eriksson, 15. syyskuuta 1955
: Raisio Hopeakentässä punaisella hevosella ratsastava Pyhä Martti leikkaamassa miekallaan kappaletta viitastaan. Pyhimyksen kasvot ja kädet luonnonväriä, puku sininen, viitta ja saappaat punaiset, miekka hopeaa sekä sädekehä ja tukka kultaa. Hevosen varustus ja varukset kultaa. Olof Eriksson, 23. huhtikuuta 1954
: Rusko Punaisessa kentässä kolme kruunattua viikatteen terää alakkain; kaikki kultaa. Olof Eriksson, 1. tammikuuta 2009 (ottanut käyttöön Vahdon vaakunan)
: Salo Punaisessa kentässä kultatammi ja sakarakoroinen kultalakio, jossa musta sarvi. Olof Eriksson, 1. tammikuuta 2009 (ottanut käyttöön Halikon vaakunan)
: Sauvo Kultakentässä seisova naakka, saatteena kummallakin puolellaan kuusikärkinen kannustähti keskenään vastapalkeittain; kaikki mustia. Ahti Hammar, 4. maaliskuuta 1957
: Somero Hopeisessa kentässä musta havupuun kanto, josta punaiset, kultasydämiset liekit nousevat ylös ja sivuille. Ahti Hammar, 30. toukokuuta 1950
: Taivassalo Punaisessa kentässä kultainen yksimastoinen purjealus, jonka purjeessa punainen Mantovan risti. Olof Eriksson, 11. helmikuuta 1954
: Turku Sinisessä kentässä kultainen goottilainen A-kirjain, jonka ympärillä neljä hopealiljaa 1 + 2 + 1. Tauno Torppo (piirtänyt uudelleen), sinettinä vuodesta 1309, ei vahvistettu
: Uusikaupunki Hopeakentässä pystyssä selätysten kaksi sinistä haukea. Ahti Hammar (piirtänyt uudelleen), 4. tammikuuta 1960
: Vehmaa Kultakentässä punainen, ristisauvaa ja kirjaa pitelevä ja vihreää lohikäärmettä polkeva Pyhä Margareeta, jonka kasvot ja kädet luonnonväriä. Ahti Hammar, 19. helmikuuta 1958